«Hans Richter (kunstner)» har flere betydninger.

Første internasjonale kongress for progressive kunstnere, Düsseldorf, 29.-31. mai 1922 Fra venstre til høyre: ukjent gutt, Werner Graeff, Raoul Hausmann, Theo van Doesburg, Cornelis van Eesteren, **Hans Richter**, Nelly van Doesburg, ukjent (De Pistoris?), El Lissitzky, Ruggero Vasari, Otto Freundlich (?), Hannah Höch, Franz Seiwert og Stanislav Kubicki.
**Hans Richter** (født 6. april 1888 i Berlin, død 1. februar, 1976 nær Locarno i Sveits) var en tysk-amerikansk maler, grafiker og eksperimentalfilmskaper med røtter i europeisk avant-garde og dadaismen.

Tyskland
--------

Hans første tilknytning til moderne kunst var 1912, med Der Blaue Reiter og 1913 ved «Første høstsalonen» i galleriet «Der Sturm» i Berlin. Hans bilder fra 1914 viser innflytelse fra kubismen. Han bidro til tidsskriftet *Die Aktion* i Berlin. Første separatutstilling var i München i 1916, og bladet ga ut et nummer med bred omtale.

Krigstjenesten ble kort. Han ble såret og fritatt videre tjeneste, flyttet til Zürich og ble dadaist. Han mente at kunstneren var forpliktet på å være politisk aktiv, motarbeide krig og støtte revolusjonen. Hans første abstrakte verker ble laget i 1917. Han ble venn med svensken Viking Eggeling, og de eksperimenterte med film sammen i 1918. Han var medstifter til *Artistes Radicaux* («radikale kunstnere») i Zürich 1919. Samme året laget han sitt første *Prélude* (orkestrering av et tema som ble utviklet gjennom 11 tegninger).

Han hevdet hardnakket at hans film fra 1921: *Rhythmus 21* var verdens første abstrakte film. I virkeligheten var både de futuristiske italienerne Bruno Corra og Arnaldo Ginna mellom 1911 og 1912, som nevnt i *Futurist Manifesto of Cinema*, og tyske Walter Ruttmann med *Lichtspiel Opus 1* fra 1920 var tidligere ute. *Rhythmus 21* er likevel betraktet som en viktig film i dada-kunstens utvikling.

Richter dro tilbake til Berlin i 1922 og slo seg sammen med konstruktivistene. Han bidro også med essayer til tidsskriftet *De Stijl* og var medlem av *Novembergruppen*. 1923 – 1926 var han medutgiver av tidsskriftet «G» sammen med Werner Gräff og Ludwig Mies van der Rohe. Hans filmstudium *Filmstudie* fra 1926 var den første der han brukte elementer fra virkeligheten som monterte og omdefinerte abstrakte elementer.

Den nasjonalsosialistiske maktovertakelsen i Tyskland fikk ham til å flykte via Nederland og Sveits allerede i 1933. Først i 1940 kom han seg videre til USA. Som dadaist var han selvskreven til å komme på listen over entartete kunst i 1937. Bare ett av hans verk er nevnt i beslagslisten.

USA
---

Richter flyttet fra Sveits til USA i 1940 og ble etterhvert amerikansk statsborger. Han arbeidet som lærer ved filmteknikkinstituttet ved City College of New York.

Mens han bodde i New York, regisserte han filmene *Dreams That Money Can Buy* og *8x8: A Chess Sonata* i samarbeid med Max Ernst, Jean Cocteau, Paul Bowles, Fernand Leger, Alexander Calder, Marcel Duchamp, Man Ray og andre. Filmene ble delvis iscenesatt på plenen ved sommerhytta i Southbury, Connecticut.

I 1957, gjorde han de siste opptakene til filmen *Dadascope* med originaltekster av forfatterne: Hans Arp, Marcel Duchamp, Raoul Hausmann, Richard Huelsenbeck og Kurt Schwitters.

Etter 1958 tilbrakte han deler av året i Ascona og Connecticut og tok opp igjen malingen. Temaene han da tok opp var historiske.

Richter skrev også en øyevitneskildring av Dadabevegelsen, kalt *Dada: Art and Anti-Art* som også tok for seg hans tanker om Neo-dada. 1973 skrev han «Begegnungen, von Dada bis heute» *(Møter, fra Dada til nå)*.

Richter var gift med fotografen Meta Erna Niemeyer (Ré Soupault). Han døde i Minusio, nær Locarno, Sveits. 

Sammen med Oskar Fischinger, Walter Ruttmann og Viking Eggeling hører Hans Richter til de betydeligste representanter for tidlig abstrakt film i Tyskland

Filmografi
----------

* *Dadascope* (1961)
* *8 x 8: A Chess Sonata in 8 Movements* (1957)
* *Dreams That Money Can Buy* (1947)
* *Vom Blitz zum Fernsenhbild* (1936)
* *Keine Zeit für Tränen* (1934)
* *Hallo Everybody* (1933)
* *Europa Radio* (1931)
* *Neues Leben* (1930)
* *Alles dreht sich, alles bewegt sich* (1929)
* *Everyday* (1929)
* *Rennsymphonie* (1929)
* *The Storming of La Sarraz* (1929)
* *Zweigroschenzauber* (1929)
* *Vormittagsspuk* («Ghosts Before Breakfast», med musikk av Hindemith) (1928)
* *Inflation* (1927)
* *Filmstudie* (1926) med musikk av Darius Milhaud
* *Rhythmus 25* (1925)
* *Rhythmus 23* (1923)
* *Rhythmus 21* (1921)

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   SIKART, «Hans (Johannes) Siegfried Richter», SIKART ID 4026129[Hentet fra Wikidata]
3. 1 2   RKDartists, «Hans Richter», RKD kunstner-ID 66692[Hentet fra Wikidata]
4. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑   ZKM person ID hans-richter, zkm.de, besøkt 30. juni 2022[Hentet fra Wikidata]
6. 1 2 3 4   Det tyske nasjonalbibliotekets katalog, GND-ID 118600435, besøkt 25. august 2023[Hentet fra Wikidata]
7. 1 2   Animation: A World History: Volume I: Foundations - The Golden Age (2016 Taylor & Francis ed.), side(r) 58[Hentet fra Wikidata]
8. 1 2   SIKART, oppført som Richter, Hans (Johannes) Siegfried, SIKART ID 4026129, besøkt 18. juni 2021[Hentet fra Wikidata]
9. ↑   Museum of Modern Arts online samling, MoMA kunstner-ID 4908, besøkt 4. desember 2019[Hentet fra Wikidata]
10. ↑   americanabstractartists.org, besøkt 20. oktober 2018[Hentet fra Wikidata]
11. 1 2 3 4 5 6   Tsjekkias nasjonale autoritetsdatabase, NKC-identifikator jo20010084836, besøkt 7. november 2022[Hentet fra Wikidata]
12. 1 2  *Foundations - The Golden Age* **(engelsk)**. Taylor & Francis. 2016. ISBN 978-1-138-85452-9. OL 28815826M. Wikidata Q57205186.
13. 1 2 3   Haftmann, Werner (1978): *Postscript to Dada: Art and Anti-Art*, s. 220
14. ↑  Futurist Cinema Arkivert 7. oktober 2002 hos Wayback Machine.
15. ↑  «The Futurist Cinema Manifesto», 1916
16. ↑  Listen inneholder også et nesten helt likt navn
17. ↑  Richter, Hans (1965). *Dada: Art and Anti-Art*. Thames & Hudson. ISBN 0-500-20039-4.

Litteratur
----------

* Foster, Stephen C. (1998): *Hans Richter: Activism, Modernism, and the Avant-Garde*, Cambridge, MA: MIT Press
* Haftmann, Werner (1978): *Postscript to Dada: Art and Anti-Art*. Thames & Hudson. ISBN 0-500-20039-4.
* Richter, Hans (2001): «Towards a New World Plasticism» i: Caws, Mary Anne: *Manifesto: A Century of Isms*, Lincoln, Nebraska and London: University of Nebraska Press

Eksterne lenker
---------------

* (en) Hans Richter (artist) – kategori av bilder, video eller lyd på Commons Rediger på Wikidata
* (en) Hans Richter på Internet Movie Database Rediger på Wikidata

* (sv) Hans Richter i Svensk Filmdatabas Rediger på Wikidata

* (da) Hans Richter på Filmdatabasen Rediger på Wikidata

* (da) Hans Richter på danskefilm.dk Rediger på Wikidata

* (da) Hans Richter på danskfilmogtv.dk Rediger på Wikidata

* (fr) Hans Richter på Allociné Rediger på Wikidata

* (en) Hans Richter på AllMovie Rediger på Wikidata

* (en) Hans Richter hos The Movie Database Rediger på Wikidata
* (en) Hans Richter på Discogs Rediger på Wikidata

* (en) Hans Richter på MusicBrainz Rediger på Wikidata
* (en) Hans Richter films hos *Ubuweb*
* (en) Hans Richter hos *YouTube*

  

Portaler: Kunst | Film

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** HDS **·** NLA **·** NDL **·** NKC **·** ICCU **·** BNE
 |